title: Vykonávacie nariadenie Komisie (EÚ) č. 1249/2012 z  19. decembra 2012 , ktorým sa stanovujú vykonávacie technické normy, pokiaľ ide o formát záznamov uchovávaných centrálnymi protistranami podľa nariadenia Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov  Text s významom pre EHP

text:
               21.12.2012

               SK

               Úradný vestník Európskej únie

               L 352/32

         VYKONÁVACIE NARIADENIE KOMISIE (EÚ) č. 1249/2012
   z 19. decembra 2012,
   ktorým sa stanovujú vykonávacie technické normy, pokiaľ ide o formát záznamov uchovávaných centrálnymi protistranami podľa nariadenia Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na stanovisko Európskej centrálnej banky (1),
   so zreteľom na nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (2), a najmä na jeho článok 29 ods. 5,
   keďže:

               (1)

               V súlade s článkom 29 ods. 4 nariadenia (EÚ) č. 648/2012, článkami 13, 14 a 15 delegovaného aktu, pokiaľ ide o regulačné technické normy, ktorými sa spresňujú údaje o záznamoch a informáciách, ktoré majú uchovávať centrálne protistrany, prijaté podľa článku 29 ods. 4 nariadenia (EÚ) č. 648/2012, by sa mali stanoviť aj pravidlá na spresnenie formátu záznamov a informácií uchovávaných v súlade s týmito článkami.

               (2)

               Príslušným orgánom by sa na účinné a konzistentné plnenie ich povinností mali poskytnúť údaje, ktoré sú porovnateľné v rámci centrálnych protistrán. Používaním spoločných formátov sa zároveň uľahčuje zosúlaďovanie údajov medzi centrálnymi protistranami.

               (3)

               Od centrálnej protistrany by sa malo vyžadovať, aby na účely uchovávania záznamov zachovávala údaje vo formáte, ktorý je zlučiteľný s formátom, v ktorom sa uchovávajú údaje v archívoch obchodných údajov, s prihliadnutím na skutočnosť, že za určitých okolností musia centrálne protistrany a archívy obchodných údajov uchovávať alebo ohlasovať rovnaké informácie. Používaním spoločného formátu v jednotlivých infraštruktúrach finančného trhu sa uľahčí rozsiahlejšie využívanie týchto formátov celým radom účastníkov trhu, čím sa podporí štandardizácia.

               (4)

               Na uľahčenie priameho spracúvania a znižovania nákladov účastníkov trhu je dôležité, aby centrálne protistrany pokiaľ možno čo najviac používali štandardizované postupy a formáty údajov.

               (5)

               Podkladové aktívum by sa malo identifikovať pomocou jedného identifikátora, v súčasnosti však na identifikovanie podkladových aktív v rámci koša neexistuje štandardizovaný kód pre celý trh. Centrálne protistrany by preto mali uviesť aspoň to, že podkladovým aktívom je kôš a tam, kde je to možné, by pre štandardizované indexy mali použiť medzinárodné identifikačné čísla cenných papierov (ISIN).

               (6)

               Toto nariadenie vychádza z návrhu vykonávacích technických noriem, ktoré Komisii predložil Európsky orgán pre cenné papiere a trhy (ESMA).

               (7)

               V súlade s článkom 15 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) (3), orgán ESMA pred predložením návrhu vykonávacích technických noriem, z ktorého toto nariadenie vychádza, uskutočnil otvorené verejné konzultácie, analyzoval možné súvisiace náklady a prínosy a požiadal o stanovisko Skupinu zainteresovaných strán v oblasti cenných papierov a trhov ustanovenú v súlade s článkom 37 nariadenia (EÚ) č. 1095/2010,

         PRIJALA TOTO NARIADENIE:
   Článok 1
   Formáty záznamov
   1.   Centrálna protistrana uchováva záznamy uvedené v článku 20 delegovaného aktu, pokiaľ ide o regulačné technické normy o požiadavkách spresňujúcich údaje o záznamoch a informáciách, ktoré majú uchovávať centrálne protistrany, prijatého podľa článku 29 ods. 4 nariadenia (EÚ) č. 648/2012, pre každú spracúvanú zmluvu vo formáte stanovenom v tabuľke 1 v prílohe.
   2.   Centrálna protistrana uchováva záznamy uvedené v článku 21 delegovaného aktu, pokiaľ ide o regulačné technické normy o požiadavkách spresňujúcich údaje o záznamoch a informáciách, ktoré majú uchovávať centrálne protistrany, prijatého podľa článku 29 ods. 4 nariadenia (EÚ) č. 648/2012, pre každú pozíciu vo formáte stanovenom v tabuľke 2 v prílohe.
   3.   Centrálna protistrana uchováva záznamy uvedené v článku 22 delegovaného aktu, pokiaľ ide o regulačné technické normy o požiadavkách spresňujúcich údaje o záznamoch a informáciách, ktoré majú uchovávať centrálne protistrany, prijatého podľa článku 29 ods. 4 nariadenia (EÚ) č. 648/2012, pre činnosti súvisiace s jej obchodnou a vnútornou organizáciou vo formáte stanovenom v tabuľke 3 v prílohe.
   4.   Centrálna protistrana predloží príslušnému orgánu záznamy a informácie podľa odseku 1, 2 a 3 vo formáte, ktorý umožňuje priamy tok údajov medzi centrálnou protistranou a príslušným orgánom. Centrálna protistrana vytvorí tento tok údajov do šiestich mesiacov od žiadosti príslušného orgánu.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2012

            Za Komisiu

            predseda

         José Manuel BARROSO

      (1)  Zatiaľ neuverejnená v úradnom vestníku.

      (2)  Ú. v. EÚ L 201, 27.7.2012, s. 1.

      (3)  Ú. v. EÚ L 331, 15.12.2010, s. 84.

      PRÍLOHA

         Tabuľky polí, ktoré sa majú zaznamenať podľa článku 1

         Tabuľka 1

         Záznamy o spracúvaných transakciách

                  Pole

                  Formát

                  Opis

                  1

                  Časová pečiatka ohlásenia

                     Formát dátumu podľa ISO 8601/formát času podľa UTC.

                  Dátum a čas ohlásenia.

                  2

                  Cena/sadzba

                     Maximálne 20 číslic vo formáte xxxx,yyyyy.

                  Cena za cenný papier alebo zmluvu o derivátoch bez provízie a (prípadne) vzniknutého úroku. V prípade dlhového nástroja sa cena môže vyjadriť z hľadiska meny alebo ako percento.

                  2a

                  Označenie ceny

                     Napr. kód meny podľa ISO 4217, 3 abecedné znaky, percento.

                  Spôsob, akým je vyjadrená cena.

                  3

                  Nominálna mena

                     Kód meny podľa ISO 4217, 3 abecedné znaky.

                  Mena, v ktorej je vyjadrená cena. Ak je cena v prípade dlhopisu alebo inej formy sekuritizovaného dlhu vyjadrená ako percento, toto percento sa musí uviesť.

                  3a

                  Mena dodania

                     Kód meny podľa ISO 4217, 3 abecedné znaky.

                  Mena, ktorá sa má dodať.

                  4

                  Množstvo

                     Maximálne 10 číslic.

                  Počet jednotiek finančných nástrojov, nominálna hodnota dlhopisov alebo počet zmlúv o derivátoch zahrnutých do transakcie.

                  5

                  Označenie množstva

                     Maximálne 10 číslic.

                  Údaj o tom, či množstvo predstavuje počet jednotiek finančných nástrojov, nominálnu hodnotu dlhopisov alebo počet zmlúv o derivátoch.

                  6

                  Strana centrálnej protistrany

                     B = Nákupca / S = Predajca.

                  7

                  ID produktu

                     Dočasná taxonómia v súlade s informáciou v článku 4 nariadenia (ES) xx/2012 [návrh vykonávacích technických noriem týkajúcich sa formátu a frekvencie obchodných hlásení pre archívy obchodných údajov], číslo ISIN alebo a jedinečný identifikátor produktu (UPI).

                  Zmluva sa identifikuje prostredníctvom identifikátora produktu, ak je k dispozícii.

                  8

                  ID zúčtovacieho člena

                     Identifikátor právneho subjektu (LEI) (20 alfanumerických znakov), identifikátor dočasného subjektu (20 alfanumerických znakov), kód BIC (11 alfanumerických znakov) alebo kód klienta (50 alfanumerických znakov).

                  V prípade, že oznamujúca protistrana nie je zúčtovacím členom, jej zúčtovací člen sa identifikuje v tomto poli jedinečným kódom. V prípade jednotlivca sa použije kód klienta, aký bol pridelený centrálnou protistranou.

                  9

                  ID príjemcu

                     Identifikátor právneho subjektu (LEI) (20 alfanumerických znakov), identifikátor dočasného subjektu (20 alfanumerických znakov), kód BIC (11 alfanumerických znakov) alebo kód klienta (50 alfanumerických znakov).

                  Ak príjemcom v rámci zmluvy nie je protistrana tejto zmluvy, musí sa identifikovať jedinečným kódom alebo v prípade jednotlivcov kódom klienta, aký mu bol pridelený právnym subjektom, ktorý jednotlivec využíva.

                  10

                  Strana, ktorá previedla zmluvu (v prípade prenechania)

                     Identifikátor právneho subjektu (LEI) (20 alfanumerických znakov), identifikátor dočasného subjektu (20 alfanumerických znakov), kód BIC (11 alfanumerických znakov) alebo kód klienta (50 alfanumerických znakov).

                  11

                  Miesto vykonávania

                     Identifikačný kód trhu (MIC) podľa ISO 10383 v prípade potreby, XOFF pre deriváty kótované na burze, s ktorými sa obchoduje mimo burzy alebo XXXX pre mimoburzové deriváty.

                  Identifikácia miesta, kde sa transakcia vykonala. V prípade zmluvy uzatvorenej mimo burzy sa musí identifikovať, či je príslušný nástroj prijatý na obchodovanie, ale je obchodovaný mimo burzy, alebo nie je prijatý na obchodovanie a je obchodovaný mimo burzy.

                  12

                  Dátum interpozície

                     Formát dátumu podľa ISO 8601.

                  Deň, kedy sa vykonala interpozícia centrálnej protistrany.

                  13

                  Čas interpozície

                     Formát času podľa UTC.

                  Čas, keď sa vykonala interpozícia centrálnej protistrany v zmluve, oznámený v miestnom čase príslušného orgánu, ktorému sa transakcia bude oznamovať, a základ, v ktorom sa transakcia oznamuje, vyjadrený ako koordinovaný svetový čas (UTC) +/– hodiny.

                  14

                  Dátum ukončenia zmluvy

                     Formát dátumu podľa ISO 8601.

                  Deň, v ktorý došlo k ukončeniu zmluvy.

                  15

                  Čas ukončenia zmluvy

                     Formát času podľa UTC.

                  Čas ukončenia zmluvy oznámený v miestnom čase príslušného orgánu, ktorému sa transakcia bude oznamovať, a základ, v ktorom sa transakcia oznamuje, vyjadrený ako koordinovaný svetový čas (UTC) +/– hodiny.

                  16

                  Typ dodania

                     C = hotovosť, P = fyzické, O = voliteľné pre protistranu.

                  Údaj o tom, či je zmluva vyrovnaná fyzicky alebo v hotovosti.

                  17

                  Dátum vyrovnania

                     Formát dátumu podľa ISO 8601.

                  Deň, keď sa vykonáva vyrovnanie alebo nákup podľa zmluvy. Ak ide o viac ako jeden deň, môžu sa identifikovať ďalšie polia.

                  18

                  Čas vyrovnania alebo nákupu v zmluve

                     Formát času podľa UTC.

                  Deň, keď sa vykonáva vyrovnanie alebo nákup podľa zmluvy, oznámený v miestnom čase príslušného orgánu, ktorému sa transakcia bude oznamovať a základ, v ktorom sa transakcia oznamuje, vyjadrený ako koordinovaný svetový čas (UTC) +/– hodiny.

                  Podrobné údaje o pôvodných podmienkach zúčtovaných zmlúv sa poskytnú v rozsahu, v akom sú uplatniteľné.

                  19

                  Dátum

                     Formát dátumu podľa ISO 8601.

                  Deň pôvodného uzatvorenia zmluvy.

                  20

                  Čas

                     Formát času podľa UTC.

                  Čas uzatvorenia pôvodnej zmluvy oznámený v miestnom čase príslušného orgánu, ktorému sa transakcia bude oznamovať, a základ, v ktorom sa transakcia oznamuje, vyjadrený ako koordinovaný svetový čas (UTC) +/– hodiny.

                  21

                  ID produktu

                     Dočasná taxonómia v súlade s informáciou v článku 4 nariadenia (ES) xx/2012 [návrh vykonávacích technických noriem týkajúcich sa formátu a frekvencie obchodných hlásení pre archívy obchodných údajov], číslo ISIN alebo a jedinečný identifikátor produktu (UPI).

                  Zmluva sa identifikuje prostredníctvom jedinečného identifikátora produktu, ak je k dispozícii.

                  22

                  Podkladové aktívum

                     Jedinečný identifikátor produktu, číslo ISIN (12 alfanumerických znakov) a CFI (6 alfanumerických znakov). Identifikátor právneho subjektu (LEI) (20 alfanumerických znakov), identifikátor dočasného subjektu (20 alfanumerických znakov), B = Kôš alebo I = Index.

                  Identifikácia nástroja uplatniteľná na cenný papier, ktorý je podkladovým aktívom v zmluve o deriváte, ako aj prevoditeľný cenný papier, ktorý patrí pod článok 4 ods.1 bod 18 písm. c) smernice 2004/39/ES.

                  23

                  Druh derivátu (v prípade zmluvy o derivátoch)

                  Harmonizovaný opis druhu derivátu by sa mal uskutočniť v súlade s jednou z kategórií najvyššej úrovne, ako ich stanovuje jednotný medzinárodne uznávaný štandard klasifikácie finančných nástrojov.

                  24

                  Začlenenie nástroja do registra zmlúv orgánu ESMA, ktoré podliehajú zúčtovacej povinnosti (v prípade zmluvy o deriváte)

                     Y = Áno / N = Nie.

                  Iné informácie, ktoré sa poskytnú v rozsahu, v akom sú uplatniteľné.

                  25

                  Identifikácia interoperabilnej centrálnej protistrany, ktorá účtuje jednu časť transakcie

                     Identifikátor právneho subjektu (LEI) (20 alfanumerických znakov), identifikátor dočasného subjektu (20 alfanumerických znakov), kód BIC (11 alfanumerických znakov) alebo kód klienta (50 alfanumerických znakov).

         Tabuľka 2

         Záznamy o pozícii

                  Pole

                  Formát

                  1

                  ID zúčtovacieho člena

                     Identifikátor právneho subjektu (LEI), identifikátor dočasného subjektu alebo kód BIC

                  2

                  ID príjemcu

                     Identifikátor právneho subjektu (LEI), identifikátor dočasného subjektu, kód BIC alebo kód klienta

                  3

                  Interoperabilná centrálna protistrana zachovávajúca pozíciu

                     Identifikátor právneho subjektu (LEI), identifikátor dočasného subjektu, kód BIC alebo kód klienta

                  4

                  Znamienko pozície

                     B = Nákupca / S = Predajca

                  5

                  Hodnota pozície

                     Maximálne 10 číslic (xxxx,yy).

                  6

                  Cena, ktorou sa hodnotia zmluvy

                     Maximálne 10 číslic (xxxx,yy).

                  7

                  Mena

                     Kód meny podľa ISO.

                  8

                  Iné dôležité informácie

                     Voľný text

                  9

                  Výška marží centrálnej protistrany

                     Maximálne 10 číslic (xxxx,yy).

                  10

                  Výška príspevkov do fondu pre prípad zlyhania, ktoré si uplatňuje centrálna protistrana

                     Maximálne 10 číslic (xxxx,yy).

                  11

                  Výška iných finančných zdrojov centrálnej protistrany

                     Maximálne 10 číslic (xxxx,yy).

                  12A

                  Výška marží zložených zo strany zúčtovacieho člena s odkazom na klientsky účet A

                     Maximálne 10 číslic (xxxx,yy).

                  13A

                  Výška príspevkov do fondu pre prípad zlyhania zložených zo strany zúčtovacieho člena s odkazom na klientsky účet A

                     Maximálne 10 číslic (xxxx,yy).

                  14A

                  Výška iných finančných zdrojov zložených zo strany zúčtovacieho člena s odkazom na klientsky účet A

                     Maximálne 10 číslic (xxxx,yy).

                  15B

                  Výška marží zložených zo strany zúčtovacieho člena s odkazom na klientsky účet B

                     Maximálne 10 číslic (xxxx,yy).

                  16B

                  Výška príspevkov do fondu pre prípad zlyhania zložených zo strany zúčtovacieho člena s odkazom na klientsky účet B

                     Maximálne 10 číslic (xxxx,yy).

                  17B

                  Výška iných finančných zdrojov zložených zo strany zúčtovacieho člena s odkazom na klientsky účet B

                     Maximálne 10 číslic (xxxx,yy).

         Tabuľka 3

         Záznamy o podnikateľskej činnosti

                  Pole

                  Formát

                  Opis

                  1

                  Organizačná schéma

                     Voľný text

                  Rada a príslušné výbory, zúčtovacie oddelenie, oddelenie riadenia rizík a všetky ostatné relevantné oddelenia alebo divízie.

                  Akcionári alebo členovia, ktorí majú kvalifikovanú účasť (pridať polia pre každého príslušného akcionára/člena)

                  2

                  Typ

                     S = Akcionár / M = Člen.

                  3

                  Typ kvalifikovanej účasti

                     D = priama / I = nepriama.

                  4

                  Typ subjektu

                     N = fyzická osoba / L = právnická osoba.

                  5

                  Výška účasti

                     Maximálne 10 číslic (xxxx,yyyyy).

                  Iné dokumenty

                  6

                  Politiky, postupy, procesy vyžadované podľa organizačných požiadaviek

                     Dokumenty

                  7

                  Zápisnice zo zasadnutí rady, zasadnutia podvýborov (v prípade potreby) a výborov vrcholového manažmentu (v prípade potreby)

                     Dokumenty

                  8

                  Zápisnice zo zasadnutia výboru pre riziká

                     Dokumenty

                  9

                  Zápisnice konzultačnej skupiny so zúčtovacími členmi a klientmi (ak existujú)

                     Dokumenty

                  10

                  Správy z vnútorného a vonkajšieho auditu, riadenia rizík, správy o zhode a správy konzultanta

                     Dokumenty

                  11

                  Politika kontinuity podnikateľskej činnosti a plán obnovy po havárii

                     Dokumenty

                  12

                  Plán likvidity a denné správy o likvidite

                     Dokumenty

                  13

                  Dokumenty s uvedením všetkých aktív a pasív a kapitálových účtov

                     Dokumenty

                  14

                  Prijaté sťažnosti

                     Voľný text

                  Každá sťažnosť obsahuje: názov sťažnosti, adresu a číslo účtu; dátum prijatia sťažnosti; mená všetkých osôb identifikovaných v sťažnosti; opis charakteru sťažnosti; dispozícia sťažnosti; dátum vybavenia sťažnosti.

                  15

                  Informácia o prerušení služieb alebo zlom fungovaní

                     Voľný text

                  Informácia o akomkoľvek prerušení služieb alebo zlom fungovaní vrátane podrobnej správy o čase, účinkoch a nápravných opatreniach.

                  16

                  Výsledky uskutočnených spätných a stresových testov

                     Voľný text

                  17

                  Písomná komunikácia s príslušnými orgánmi, orgánom ESMA a príslušnými členmi ESCB

                     Dokumenty

                  18

                  Právne stanoviská prijaté súlade s organizačnými požiadavkami

                     Dokumenty

                  19

                  Dohody o interoperabilite s inými centrálnymi protistranami (v prípade potreby)

                     Dokumenty

                  20

                  Zoznam všetkých zúčtovacích členov (článok 17 nariadenia (EÚ) XXX/2012)

                     Voľný text / Dokument

                  Zoznam v súlade s článkom 17 nariadenia (EÚ) XXX/2012.

                  21

                  Informácie vyžadované článkom 17 nariadenia (EÚ) XXX/2012

                     Voľný text/Dokumenty

                  Zákony a predpisy, ktorými sa riadi (i) prístup k centrálnej protistrane, (ii) zmluvy, ktoré centrálna protistrana uzatvorila so zúčtovacími členmi a v prípade potreby s klientmi, (iii) zmluvy, ktoré centrálna protistrana prijme na zúčtovanie, (iv) všetky dohody o interoperabilite, (v) používanie kolaterálu a príspevkov do fondu pre prípad zlyhania vrátane likvidácie pozícii a kolaterálu a rozsah, v akom je kolaterál chránený pred nárokmi tretej strany (úroveň oddeľovania).

                  22

                  Vývoj procesov novej iniciatívy

                     Voľný text

                  V prípade poskytovania nových služieb.


title: Vykonávacie nariadenie Komisie (EÚ) č. 828/2014 z  30. júla 2014 o požiadavkách na poskytovanie informácií spotrebiteľom o neprítomnosti alebo zníženom obsahu gluténu v potravinách  Text s významom pre EHP

text:
               31.7.2014

               SK

               Úradný vestník Európskej únie

               L 228/5

         VYKONÁVACIE NARIADENIE KOMISIE (EÚ) č. 828/2014
   z 30. júla 2014
   o požiadavkách na poskytovanie informácií spotrebiteľom o neprítomnosti alebo zníženom obsahu gluténu v potravinách
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom (1), a najmä na jeho článok 36 ods. 3 písm. d),
   keďže:

               (1)

               Ľudia s celiakiou trpia trvalou neznášanlivosťou gluténu. Pšenica (t. j. všetky odrody Triticum, ako je pšenica tvrdá, pšenica špaldová a pšenica khorasan), raž a jačmeň boli identifikované ako obilie, ktoré podľa vedeckých správ obsahuje glutén. Glutén obsiahnutý v tomto obilí môže mať nežiaduce účinky na zdravie ľudí trpiacich neznášanlivosťou gluténu, a preto by sa mu títo ľudia mali vyhýbať.

               (2)

               Informácie o neprítomnosti alebo zníženom obsahu gluténu v potravinách by mali ľuďom trpiacim neznášanlivosťou gluténu pomôcť identifikovať a vybrať si pestrú stravu, či už sa stravujú doma, alebo mimo domu.

               (3)

               V nariadení Komisie (ES) č. 41/2009 (2) sa stanovujú harmonizované pravidlá v súvislosti s informáciami, ktoré sa poskytujú spotrebiteľom o neprítomnosti gluténu v potravinách („bezgluténový“) alebo o jeho zníženom obsahu („veľmi nízky obsah gluténu“). Pravidlá uvedeného nariadenia vychádzajú z vedeckých údajov a sú pre spotrebiteľov zárukou, že ich informácie o neprítomnosti alebo zníženom obsahu gluténu v potravinách poskytované na odlišnom základe nebudú uvádzať do omylu ani miasť.

               (4)

               V kontexte revízie právnych predpisov o potravinách určených na osobitné výživové účely sa nariadenie (ES) č. 41/2009 od 20. júla 2016 zrušuje nariadením Európskeho parlamentu a Rady (EÚ) č. 609/2013 (3). Malo by sa zabezpečiť, že poskytovanie informácií o neprítomnosti alebo zníženom obsahu gluténu v potravinách po tomto dátume bude naďalej založené na relevantných vedeckých údajoch a nebudú sa poskytovať na odlišnom základe, takže by mohli spotrebiteľov uvádzať do omylu alebo miasť, v súlade s požiadavkami stanovenými v článku 36 ods. 2 nariadenia (EÚ) č. 1169/2011. Preto je potrebné, aby sa v Únii zachovali jednotné podmienky, pokiaľ ide o uplatňovanie týchto požiadaviek na informácie poskytované prevádzkovateľmi potravinárskych podnikov o neprítomnosti alebo zníženom obsahu gluténu v potravinách, a tieto podmienky by mali vychádzať z nariadenia (ES) č. 41/2009.

               (5)

               Určité potraviny boli špeciálne vyrobené, pripravené a/alebo spracované tak, aby v nich bol znížený obsah gluténu v jednej alebo vo viacerých zložkách obsahujúcich glutén alebo aby v nich boli zložky obsahujúce glutén nahradené inými zložkami, ktoré sú prirodzene bezgluténové. Iné potraviny sú vyrobené výlučne zo zložiek, ktoré sú prirodzene bezgluténové.

               (6)

               Odstránenie gluténu z obilia, ktoré ho obsahuje, je veľmi náročné z technického aj finančného hľadiska, a preto je výroba potravín, ktoré glutén vôbec neobsahujú, zložitá. V dôsledku toho mnoho potravín na trhu špeciálne spracovaných tak, aby v nich bol znížený obsah gluténu v jednej alebo vo viacerých zložkách obsahujúcich glutén, môže obsahovať nízke zostatkové množstvá gluténu.

               (7)

               Väčšina ľudí trpiacich neznášanlivosťou gluténu môže do svojej stravy zaradiť ovos bez nežiaducich účinkov na svoje zdravie. Táto otázka je predmetom prebiehajúceho štúdia a výskumu vedeckej obce. Hlavným problémom je však kontaminácia ovsa pšenicou, ražou alebo jačmeňom, ku ktorej môže dôjsť počas žatvy, prepravy, skladovania a spracovania. Preto by mali prevádzkovatelia potravinárskych podnikov pri poskytovaní príslušných informácií o výrobkoch obsahujúcich ovos prihliadať na riziko kontaminácie gluténom.

               (8)

               Ľudia trpiaci neznášanlivosťou gluténu tolerujú malé množstvá gluténu v obmedzenom rozsahu, pričom tieto tolerované množstvá sú pre rôznych ľudí rôzne. V záujme toho, aby jednotlivci našli na trhu škálu potravín zodpovedajúcu ich potrebám a úrovni ich citlivosti, mala by existovať ponuka výrobkov s rôzne nízkym obsahom gluténu v rámci takéhoto obmedzeného rozsahu. Je však dôležité rozličné výrobky riadne označiť, aby sa zabezpečilo ich správne použitie ľuďmi trpiacimi neznášanlivosťou gluténu, čo by mali členské štáty podporiť posilnením informačných kampaní.

               (9)

               Malo by sa umožniť, aby potraviny, ktoré sú špeciálne vyrobené, pripravené a/alebo spracované tak, aby v nich bol znížený obsah gluténu v jednej alebo vo viacerých zložkách obsahujúcich glutén alebo aby v nich boli nahradené zložky obsahujúce glutén inými zložkami, ktoré sú prirodzene bez gluténu, boli označené vyjadreniami uvádzajúcimi buď neprítomnosť gluténu („bezgluténový“), alebo zníženie jeho obsahu („veľmi nízky obsah gluténu“) v súlade s ustanoveniami uvedenými v tomto nariadení. Malo by sa takisto umožniť, aby bola na týchto potravinách uvedená informácia, že sú vyrobené špeciálne pre ľudí trpiacich neznášanlivosťou gluténu.

               (10)

               Malo by sa takisto umožniť, aby potraviny obsahujúce zložky prirodzene bez gluténu boli označené vyjadreniami uvádzajúcimi, že výrobok neobsahuje glutén, v súlade s ustanoveniami vymedzenými v tomto nariadení a za predpokladu, že sú splnené všeobecné podmienky týkajúce sa čestných informačných postupov stanovených v nariadení (EÚ) č. 1169/2011. Informácie o potravinách by predovšetkým nemali uvádzať do omylu poukazovaním na to, že potravina má nejaké osobité vlastnosti, hoci v skutočnosti majú takéto vlastnosti všetky podobné potraviny.

               (11)

               V smernici Komisie 2006/141/ES (4) sa zakazuje použitie zložiek obsahujúcich glutén pri výrobe potravín na počiatočnú výživu dojčiat a potravín na následnú výživu dojčiat. Preto by použitie vyjadrení „veľmi nízky obsah gluténu“ alebo „bezgluténový“ malo byť pri poskytovaní informácií o týchto výrobkoch zakázané, keďže podľa tohto nariadenia sa tieto vyjadrenia používajú na uvedenie obsahu gluténu nepresahujúceho 100 mg/kg pre „veľmi nízky obsah gluténu“ a 20 mg/kg pre „bezgluténový“.

               (12)

               Na účely tohto nariadenia by sa mal náležite zohľadniť aj Norma Codex Alimentarius pre potraviny na osobitné výživové účely pre osoby trpiace neznášanlivosťou gluténu (5).

               (13)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Rozsah pôsobnosti a predmet úpravy
   Toto nariadenie sa uplatňuje na poskytovanie informácií spotrebiteľom o neprítomnosti alebo zníženom obsahu gluténu v potravinách.
   Článok 2
   Vymedzenie pojmov
   Na účely tohto nariadenia sa uplatňujú tieto vymedzenia pojmov:

               a)

               „glutén“ je bielkovinová frakcia z pšenice, raže, jačmeňa, ovsa alebo ich krížených variantov a ich derivátov, na ktorú majú niektoré osoby neznášanlivosť a ktorá nie je rozpustná vo vode a v 0,5 M roztoku chloridu sodného;

               b)

               „pšenica“ je akákoľvek odroda Triticum.

         Článok 3
   Informácie pre spotrebiteľov
   1.   Ak sa spotrebiteľom poskytujú informácie o neprítomnosti alebo zníženom obsahu gluténu v potravinách prostredníctvom vyjadrení, takéto informácie sa poskytujú iba prostredníctvom vyjadrení stanovených v prílohe a v súlade s podmienkami stanovenými v prílohe.
   2.   K informáciám o potravinách uvedeným v odseku 1 možno pripojiť vyjadrenia „vhodné pre osoby trpiace neznášanlivosťou gluténu“ alebo „vhodné pre celiatikov“.
   3.   K informáciám o potravinách uvedeným v odseku 1 možno pripojiť vyjadrenia „so špeciálnym zložením pre ľudí trpiacich neznášanlivosťou gluténu“ alebo „so špeciálnym zložením pre celiatikov“, ak je potravina špeciálne vyrobená, pripravená a/alebo spracovaná tak, aby:

               a)

               v nej bol znížený obsah gluténu v jednej alebo vo viacerých zložkách obsahujúcich glutén, alebo

               b)

               v nej boli zložky obsahujúce glutén nahradené inými zložkami, ktoré sú prirodzene bezgluténové.

         Článok 4
   Potraviny na počiatočnú výživu dojčiat a potraviny na následnú výživu dojčiat
   Poskytovanie potravinových informácií o neprítomnosti alebo zníženom obsahu gluténu v potravinách na počiatočnú výživu dojčiat a v potravinách na následnú výživu dojčiat, ako sú vymedzené v smernici 2006/141/ES, sa zakazuje.
   Článok 5
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 20. júla 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2014

            Za Komisiu

            predseda

         José Manuel BARROSO

      (1)  Ú. v. EÚ L 304, 22.11.2011, s. 18.

      (2)  Nariadenie Komisie (ES) č. 41/2009 z 20. januára 2009 o zložení a označovaní potravín vhodných pre osoby trpiace neznášanlivosťou gluténu (Ú. v. EÚ L 16, 21.1.2009, s. 3).

      (3)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti, ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 29.6.2013, s. 35).

      (4)  Smernica Komisie 2006/141/ES z 22. decembra 2006 o počiatočnej dojčenskej výžive a následnej dojčenskej výžive a o zmene a doplnení smernice 1999/21/ES (Ú. v. EÚ L 401, 30.12.2006, s. 1).

      (5)  CODEX STAN 118-1979.

      PRÍLOHA
      Vyjadrenia o neprítomnosti alebo zníženom obsahu gluténu v potravinách, ktoré možno uvádzať, a podmienky ich uvádzania
      A.   Všeobecné požiadavky

      BEZGLUTÉNOVÝ
      Vyjadrenie „bezgluténový“ sa môže uvádzať len vtedy, keď potravina v podobe, v akej sa predáva konečnému spotrebiteľovi, neobsahuje viac ako 20 mg/kg gluténu.
      VEĽMI NÍZKY OBSAH GLUTÉNU
      Vyjadrenie „veľmi nízky obsah gluténu“ sa môže uvádzať len vtedy, keď potravina, ktorá obsahuje jednu alebo viac zložiek vyrobených z pšenice, raže, jačmeňa, ovsa alebo ich krížených variantov, špeciálne spracovaných s cieľom znížiť obsah gluténu, alebo ktorá je z nich zložená, neobsahuje viac ako 100 mg/kg gluténu v potravine v podobe, v akej sa predáva konečnému spotrebiteľovi.
      B.   Doplňujúce požiadavky pre potraviny obsahujúce ovos

      Ovos obsiahnutý v potravinách prezentovaných ako potraviny bezgluténové alebo potraviny s veľmi nízkym obsahom gluténu musí byť špeciálne vyrobený, pripravený a/alebo spracovaný tak, aby sa zamedzilo kontaminácii pšenicou, ražou, jačmeňom alebo ich kríženými variantmi, pričom obsah gluténu v takomto ovse nesmie presiahnuť 20 mg/kg.


title: Vykonávacie nariadenie Komisie (EÚ) č. 197/2013 zo 7. marca 2013 , ktorým sa mení a dopĺňa vykonávacie nariadenie (EÚ) č. 80/2012 stanovujúce zoznam biologických alebo chemických látok upravených v článku 53 ods. 1 písm. b) nariadenia Rady (ES) č. 1186/2009 ustanovujúceho systém Spoločenstva pre oslobodenie od cla

text:
               8.3.2013

               SK

               Úradný vestník Európskej únie

               L 65/15

         VYKONÁVACIE NARIADENIE KOMISIE (EÚ) č. 197/2013
   zo 7. marca 2013,
   ktorým sa mení a dopĺňa vykonávacie nariadenie (EÚ) č. 80/2012 stanovujúce zoznam biologických alebo chemických látok upravených v článku 53 ods. 1 písm. b) nariadenia Rady (ES) č. 1186/2009 ustanovujúceho systém Spoločenstva pre oslobodenie od cla
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1186/2009 zo 16. novembra 2009 ustanovujúce systém Spoločenstva pre oslobodenie od cla (1), a najmä na jeho článok 53 ods. 1 písm. b),
   keďže:

               (1)

               Vo vykonávacom nariadení Komisie (EÚ) č. 80/2012 (2) sa stanovuje zoznam biologických alebo chemických látok upravených v článku 53 ods. 1 písm. b) nariadenia (ES) č. 1186/2009.

               (2)

               Vykonávacie nariadenie (EÚ) č. 80/2012 by sa malo zmeniť a doplniť s cieľom zaradiť do zoznamu dve látky, pre ktoré neexistuje v súčasnosti ekvivalentná výroba na colnom území Únie.

               (3)

               Okrem toho už nie je nutné ponechávať v zozname látku, ktorá je v súčasnosti uvedená v prílohe 3 tretej časti prílohy I k nariadeniu Komisie (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (3), ktorá sa týka farmaceutických látok oslobodených od cla.

               (4)

               Vykonávacie nariadenie (EÚ) č. 80/2012 by sa preto malo zodpovedajúcim spôsobom zmeniť a doplniť.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Príloha I k vykonávaciemu nariadeniu (EÚ) č. 80/2012 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2013

            Za Komisiu

            predseda

         José Manuel BARROSO

      (1)  Ú. v. EÚ L 324, 10.12.2009, s. 23.

      (2)  Ú. v. EÚ L 29, 1.2.2012, s. 33.

      (3)  Ú. v. ES L 256, 7.9.1987, s. 1.

      PRÍLOHA
      Príloha I k vykonávaciemu nariadeniu (EÚ) č. 80/2012 sa mení a dopĺňa takto:

                  1.

                  Za riadok obsahujúci kód KN ex 2845 90 90 pre (kyslík-18) vodu sa vkladá tento riadok:

                              „ex 2849 90 90

                              prášok titán karbidu kremíka s čistotou 99 % hmotnosti alebo viac“.

                  2.

                  Za riadok obsahujúci kód KN ex 2926 90 95 pre 2-naftonitril sa vkladá tento riadok:

                              „ex 2934 99 90

                              oligoméry morfolinofosforodiamidátu (morfolínové oligonukleotidy)“.

                  3.

                  Vypúšťa sa tento riadok:

                              „0014364-6

                              ex 2923 90 00

                              bromid dekametónia (INN)“.


title: Vykonávacie nariadenie Komisie (EÚ) č. 3/2012 zo 4. januára 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               5.1.2012

               SK

               Úradný vestník Európskej únie

               L 2/1

         VYKONÁVACIE NARIADENIE KOMISIE (EÚ) č. 3/2012
   zo 4. januára 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. januára 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  52,6

                  TR

                  101,5

                  ZZ

                  77,1

                  0707 00 05

                  TR

                  155,2

                  ZZ

                  155,2

                  0709 93 10

                  MA

                  37,8

                  TR

                  84,6

                  ZZ

                  61,2

                  0805 10 20

                  CL

                  33,0

                  MA

                  58,8

                  TR

                  69,8

                  ZZ

                  53,9

                  0805 20 10

                  MA

                  80,9

                  ZZ

                  80,9

                  0805 20 30, 0805 20 50, 0805 20 70, 0805 20 90

                  IL

                  75,3

                  TR

                  91,3

                  ZZ

                  83,3

                  0805 50 10

                  AR

                  53,1

                  MA

                  126,4

                  TR

                  45,3

                  ZZ

                  74,9

                  0808 10 80

                  CA

                  115,9

                  US

                  111,5

                  ZA

                  128,3

                  ZZ

                  118,6

                  0808 30 90

                  CN

                  69,3

                  ZZ

                  69,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1078 zo 4. júla 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               5.7.2016

               SK

               Úradný vestník Európskej únie

               L 179/29

         VYKONÁVACIE NARIADENIE KOMISIE (EÚ) 2016/1078
   zo 4. júla 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  154,3

                  ZZ

                  154,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  179,9

                  CL

                  198,5

                  MA

                  174,9

                  UY

                  188,9

                  ZA

                  181,9

                  ZZ

                  184,8

                  0808 10 80

                  AR

                  113,8

                  BR

                  100,6

                  CL

                  133,2

                  CN

                  133,6

                  NZ

                  142,5

                  US

                  161,9

                  UY

                  74,9

                  ZA

                  111,9

                  ZZ

                  121,6

                  0809 10 00

                  TR

                  225,5

                  ZZ

                  225,5

                  0809 29 00

                  TR

                  350,1

                  ZZ

                  350,1

                  0809 30 10 , 0809 30 90

                  TR

                  124,7

                  ZZ

                  124,7

                  0809 40 05

                  TR

                  160,5

                  ZZ

                  160,5

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/439 z 13. marca 2017 o povolení síranu L-lyzínu produkovaného baktériou Escherichia coli ako kŕmnej doplnkovej látky pre všetky druhy zvierat (Text s významom pre EHP )

text:
                  14.3.2017

                  SK

                  Úradný vestník Európskej únie

                  L 67/70

            VYKONÁVACIE NARIADENIE KOMISIE (EÚ) 2017/439
      z 13. marca 2017
      o povolení síranu L-lyzínu produkovaného baktériou Escherichia coli ako kŕmnej doplnkovej látky pre všetky druhy zvierat
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie síranu L-lyzínu ako kŕmnej doplnkovej látky. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia síranu L-lyzínu produkovaného fermentáciou s baktériou Escherichia coli CGMCC 3705 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.

                  (4)

                  Európsky úrad pre bezpečnosť potravín (ďalej len „úrad“) dospel v stanoviskách zo 16. júna 2015 (2) a z 26. januára 2017 (3) k záveru, že síran L-lyzínu produkovaný fermentáciou s baktériou Escherichia coli CGMCC 3705 nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že je účinným zdrojom aminokyseliny lyzín pre všetky druhy zvierat. Takisto dospel k záveru, že aby bol doplnkový síran L-lyzínu plne účinný v prípade prežúvavcov, mal by byť chránený pred rozkladom v bachore. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.

                  (6)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 13. marca 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vestník EFSA (EFSA Journal) (2015) 13(7):4155.

         (3)  Vestník EFSA (EFSA Journal) (2017) 15(2):4714.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     v mg/kg kompletného krmiva s obsahom vlhkosti 12 %

                        Kategória výživných doplnkových látok. Funkčná skupina: aminokyseliny, ich soli a analógy

                     3c323

                     Síran L-lyzínu

                        Zloženie doplnkovej látky

                     Granulát s minimálnym obsahom L-lyzínu 55 % a s maximálnym obsahom

                                 —

                                 vlhkosti 4 % a

                                 —

                                 síranu 22 %.

                        Charakteristika účinnej látky

                     Síran L-lyzínu produkovaný fermentáciou s baktériou Escherichia coli CGMCC 3705
                     Chemický vzorec: C12H28N4O4 · H2SO4/[NH2-(CH2)4-CH(NH2)-COOH]2SO4

                     Číslo CAS: 60343-69-3

                        Analytické metódy
                         (1)

                     Na kvantifikáciu L-lyzínu v kŕmnej doplnkovej látke:

                                 —

                                 ionexová chromatografia s pokolónovou derivatizáciou a fotometrickou detekciou (IEC-UV/FD) – EN ISO 17180.

                           Na stanovenie síranu v kŕmnej doplnkovej látke:

                                 —

                                 Európsky liekopis, monografia 20301.

                           Na kvantifikáciu L-lyzínu v kŕmnych zmesiach a kŕmnych surovinách:

                                 —

                                 ionexová chromatografia s pokolónovou derivatizáciou a spektrofotometrickou detekciou (IEC-UV) – nariadenie Komisie (ES) č. 152/2009 (2).

                     všetky druhy

                     —

                     —

                     10 000

                                 1.

                                 Na označení doplnkovej látky sa musí uviesť obsah L-lyzínu.

                                 2.

                                 Síran L-lyzínu možno uvádzať na trh a používať ako doplnkovú látku vo forme prípravku.

                                 3.

                                 Pre používateľov doplnkovej látky a premixov prevádzkovatelia krmivárskych podnikov stanovia prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                     2. apríla 2027

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

            (2)  Nariadenie Komisie (ES) č. 152/2009 z 27. januára 2009, ktorým sa stanovujú metódy odberu vzoriek a analýzy na účely úradných kontrol krmív (Ú. v. EÚ L 54, 26.2.2009, s. 1).